Diari Oficial de la Generalitat Valenciana


Sumari del DOGV 9456, del 25-10-2022 (2022/9637)

RESOLUCIÓ de18 d'octubre de 2022, del secretari autonòmic de Cultura i Esport, per la qual s'acorda l'ampliació del termini de justificació de la subvenció directa concedida a la Universitat d'Alacant per a l'exercici 2022, mitjançant la Resolució de 26 de setembre de 2022, per aquest mateix òrgan.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9456

Data del DOGV
:   25-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9637


Data del document
:   18-10-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de18 d'octubre de 2022, del secretari autonòmic de Cultura i Esport, per la qual s'acorda l'ampliació del termini de justificació de la subvenció directa concedida a la Universitat d'Alacant per a l'exercici 2022, mitjançant la Resolució de 26 de setembre de 2022, per aquest mateix òrgan. [2022/9637]  
Antecedents de fet  
  
Mitjançant la Resolució de 26 de setembre de 2022, del secretari autonòmic de Cultura i Esport, es va regular i es va concedir una subvenció directa a la Universitat d'Alacant per a l'exercici 2022, que es va publicar en el DOGV número 9448, de 13 d'octubre de 2022.  
Vist el resolc nové, que regula el règim i termini de justificació de les subvencions, establint que l'aportació de la justificació de la despesa acreditativa del compliment de l'activitat s'efectuarà en els terminis següents:  
a) En el termini màxim d'un mes a partir de la publicació d'aquesta resolució, la Universitat haurà de justificar davant la Direcció General de Cultura i Patrimoni les despeses generades des de l'1 de gener de 2022 fins a la data de la signatura de la resolució.  
b) La resta de justificació de la Universitat haurà de presentar-se davant l'esmentada Direcció General de Cultura i Patrimoni abans del 31 d'octubre de 2022; termini que podrà ser ampliat de conformitat amb l'article 70 del Reial decret 887/2006, de 21 de juliol, pel qual s'aprova el Reglament de la Llei general de subvencions.  
c) La justificació del pagament anticipat del mes de novembre i desembre de 2022 a què fa referència el resolc següent, haurà de sol·licitar-se abans del 20 d'octubre i efectuar-se abans del dia 31 de gener de 2023.  
Tenint en compte el que es disposa en l'apartat 5, lletra b), de l'esmentat resolc, que estableix que la resta de la justificació finalitza el 31 d'octubre de 2022, atesa la demora en la implantació dels procediments necessaris per al tancament d'exercici pressupostari, i el consegüent retard en els terminis per a la tramitació dels documents comptables i comptabilització d'operacions derivats del tancament d'aquest, i considerant així mateix que la major part de la despesa de l'entitat beneficiària es produirà durant els últims mesos de l'any. Tot això aconsella ampliar aquest termini de justificació per a facilitar el pagament amb càrrec a aquest exercici de la major part de la despesa derivada de la realització de l'activitat de la Universitat.  
  
Fonaments de dret  
  
Primer. Aquesta subvenció es regeix pel que es disposa en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; en els preceptes bàsics de la Llei 38/2003, de 17 de novembre, general de subvencions; en el Reglament que la desplega, aprovat pel Reial decret 887/2006, de 21 de juliol; en el Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19, i en la Resolució de 26 de setembre de 2022, del secretari autonòmic de Cultura i Esport. També són aplicables les disposicions sobre procediment, especialment la Llei 39/2015, d'1 d'octubre, del procediment administratiu comú de les administracions públiques.  
Segon. L'apartat 5, lletra b), del resolc nové de la resolució de concessió estableix que el termini de justificació d'aquestes subvencions podrà ampliar-se de conformitat amb l'article 70 del Reial decret 887/2006, de 21 de juliol, pel qual s'aprova el Reglament de la Llei general de subvencions, que disposa que l'ampliació del termini de justificació podrà ser atorgada per l'òrgan concedent de la subvenció, i no podrà excedir la meitat d'aquest i sempre que amb això no es perjudiquen drets de tercer.  
D'altra banda, l'article 32.1 de la Llei 39/2015, abans esmentada, estableix que l'Administració, excepte precepte en contra, podrà concedir, d'ofici o a petició de les persones interessades, una ampliació dels terminis establits, que no excedisca la meitat d'aquests, si les circumstàncies ho aconsellen i amb això no es perjudiquen drets de tercer. L'acord d'ampliació haurà de ser notificat a les persones interessades.  
  
Les raons esmentades en els antecedents de fet aconsellen que s'amplie aquest termini de justificació. El termini de presentació de la justificació actual, que finalitza el 31 d'octubre de 2022, serà ampliat fins al 21 de novembre de 2022. Aquesta ampliació no excedeix la meitat del termini que està ara vigent, i es justifica atenent les circumstàncies sobrevingudes. Tampoc s'aprecia cap possibilitat que es produïsquen perjudicis a tercers, ja que, pel fet de tractar-se d'una subvenció directa, aquesta ampliació es concedeix a l'única persona beneficiària.  
  
Tampoc contradiu les dates de les operacions de tancament comptable i pressupostari de la Generalitat. La persona titular de la Secretaria Autonòmica de Cultura i Esport és competent per a dictar aquesta resolució fent ús de les facultades conferides per delegació en la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, ja que es tracta de la concessió una subvenció directa, a què es refereixen els articles 22.2 i 28 de la Llei 38/2003, de 17 de novembre, general de subvencions, i l'article 168 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
  
Vist això, resolc:  
  
Primer  
S'amplia fins al 21 de novembre de 2022 el termini per a presentar la resta de la justificació econòmica de la subvenció regulada en l'apartat 5, lletra b), del resolc nové concedida mitjançant la Resolució de 26 de setembre de 2022, d'aquest secretari autonòmic.  
  
Segon  
Publicar aquesta resolució en el Diari Oficial de la Generalitat Valenciana als efectes previstos en els articles 32, 40 i 45 de la Llei 39/2015, d'1 d'octubre, del procediment administratiu comú de les administracions públiques.  
  
Tercer  
Contra aquesta resolució no es pot interposar cap recurs, d'acord amb el que disposa l'article 32.3 de l'esmentada Llei 39/2015.  
  
  
València, 18 d'octubre de 2022.- El secretari autonòmic de Cultura i Esport (p. d. R 13.04.2022, DOGV 29.04.2022): Joaquim Enric López Camps.